CELEX: 62016TN0736
Language: el
Date: 2016-10-20 00:00:00
Title: Υπόθεση T-736/16: Αγωγή της 20ής Οκτωβρίου 2016 — Amira κ.λπ. κατά Επιτροπής και ΕΚΤ

19.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 475/21
            
         Αγωγή της 20ής Οκτωβρίου 2016 — Amira κ.λπ. κατά Επιτροπής και ΕΚΤ
   (Υπόθεση T-736/16)
   (2016/C 475/31)
   Γλώσσα διαδικασίας: η αγγλική
   
      Διάδικοι
   
   
      Ενάγοντες: Maria Amira (Αθήνα, Ελλάδα) και 15 λοιποί (εκπρόσωποι: S. Pappas και Ι. Ioannidis, δικηγόροι)
   
      Εναγόμενες: Ευρωπαϊκή Κεντρική Τράπεζα, Ευρωπαϊκή Επιτροπή
   
      Αιτήματα
   
   Οι ενάγοντες ζητούν από το Γενικό Δικαστήριο:
   
               —
            
            
               να υποχρεώσει την Ευρωπαϊκή Ένωση και/ή το Ευρωπαϊκό Σύστημα Κεντρικών Τραπεζών (ΕΣΚΤ) να επιδικάσουν ως αποζημίωση στους ενάγοντες τα εκτιθέμενα στο εισαγωγικό δικόγραφο ποσά τα οποία αντιστοιχούν στη ζημία την οποία υπέστησαν από την παράνομη συμμετοχή τους στην αναδιάρθρωση του Ελληνικού δημόσιου χρέους, λόγω της ενεργοποιήσεως των αναδρομικών Ρητρών Συλλογικής Δράσης·
            
         
               —
            
            
               επικουρικώς, να υποχρεώσει την Ευρωπαϊκή Ένωση και/ή την Ευρωπαϊκή Κεντρική Τράπεζα (ΕΚΤ) να επιδικάσουν ως αποζημίωση στους ενάγοντες τα εκτιθέμενα στο εισαγωγικό δικόγραφο ποσά τα οποία αντιστοιχούν στη ζημία την οποία υπέστησαν από τον παράνομο αποκλεισμό των πιστωτών του δημόσιου τομέα της Ελλάδας από την αναδιάρθρωση του Ελληνικού δημόσιου χρέους·
            
         
               —
            
            
               σε κάθε περίπτωση, να υποχρεώσει την ΕΚΤ να επιδικάσουν ως αποζημίωση σε έκαστο των εναγόντων τα εκτιθέμενα στο εισαγωγικό δικόγραφο ποσά για τις ζημίες που προήλθαν από τον παράνομο αποκλεισμό του ΕΣΚΤ από την αναδιάρθρωση του Ελληνικού δημόσιου χρέους·
            
         
               —
            
            
               να καταδικάσει την ΕΚΤ και/ή την Ευρωπαϊκή Ένωση στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της αγωγής τους, οι ενάγοντες προβάλλουν πέντε λόγους.
   
               1.
            
            
               Με τον πρώτο λόγο υποστηρίζεται ότι η Ένωση και/ή η ΕΚΤ και το ΕΣΚΤ ενήργησαν καθ’ υπέρβαση των αρμοδιοτήτων τους και κατά παράβαση των άρθρων 120 έως 126, 127 και 352, παράγραφος 1, ΣΛΕΕ.
            
         
               2.
            
            
               Με τον δεύτερο λόγο υποστηρίζεται ότι η ΕΚΤ και το ΕΣΚΤ ενήργησαν ειδικώς όσον αφορά τον αποκλεισμό του ΕΣΚΤ από την αναδιάρθρωση κατά παράβαση του άρθρου 123 ΣΛΕΕ.
            
         
               3.
            
            
               Με τον τρίτο λόγο υποστηρίζεται ότι η Ένωση και/ή η ΕΚΤ και το ΕΣΚΤ ενήργησαν παραβιάζοντας το δικαίωμα ιδιοκτησίας των εναγόντων το οποίο κατοχυρώνεται με το άρθρο 17 του Χάρτη των Θεμελιωδών Δικαιωμάτων της Ευρωπαϊκής Ένωσης.
            
         
               4.
            
            
               Με τον τέταρτο λόγο υποστηρίζεται ότι η Ένωση και/ή η ΕΚΤ και το ΕΣΚΤ ενήργησαν παραβιάζοντας την ελεύθερη κυκλοφορία των κεφαλαίων η οποία κατοχυρώνεται με το άρθρο 63 ΣΛΕΕ.
            
         
               5.
            
            
               Με τον πέμπτο λόγο υποστηρίζεται ότι η Ένωση και/ή η ΕΚΤ και το ΕΣΚΤ ενήργησαν παραβιάζοντας το δικαίωμα των εναγόντων σε ίση μεταχείριση το οποίο κατοχυρώνεται με το άρθρο 20 του Χάρτη των Θεμελιωδών Δικαιωμάτων της Ευρωπαϊκής Ένωσης.